Hannene er små til middelsstore (4-6 millimeter), slanke, oftest mørke rødvinger, dekkvingene uten oppstående børstehår. Antennene er svarte, svært kraftige, gjerne dobbelt så lange som kroppen, ikke sagtakkede. Hodet er forholdsvis lite, mørkt farget, med små, utstående fasettøyne. Pronotum er avrundet trapesformet, noe bredere enn langt, tydelige smalere enn dekkvingene. Disse er jevnbrede med tre opphøyde lengderibber, hvert ribbemellomrom med to rader av store, tverrbrede groper. Beina er mørke, ganske korte.